
Кмет на Община Бургас

ОТНОСНО: Допускане на поправка на очевидна фактическа грешка в решение на Общински съвет-Бургас, прието по т.25 от дневния ред на проведеното на 27.10.2020г. заседание /Протокол№15/

УВАЖАЕМИ  ОБЩИНСКИ  СЪВЕТНИЦИ,
С решение по т.25 от дневния ред на проведеното на 27.10.2020 год. заседание /Протокол №15/, Общински съвет-Бургас е приел следните решения:

1.Допълва Програмата за управление и разпореждане с общинска собственост на Община Бургас за 2020 г., приета с решение по т.4 от Протокол №6/28.01.2020г. на Общински съвет-Бургас, в частта на раздел ІІ „Продажба по реда на ЗОС, без търг или конкурс“, точка 3 „Прекратяване на съсобственост по чл.36, ал.1, т.2 от ЗОС, чрез продажба на общински идеални части“, с имот, частна общинска собственост, представляващ 18/1146 кв. метра ид. части от УПИ IV-100 в кв.16 по ПУП- ПРЗ на с. Миролюбово, целият с площ 1146кв.м., отразен като ПИ с идентификатор 48409.501.100 по КККР на с. Миролюбово, с площ 1146 кв. метра.
2.Да се прекрати съсобствеността между Община Бургас и М. А. К. и П. А. К., чрез продажба на 18/1146 (осемнадесет от хиляда сто четиридесет и шест) кв.м. идеални части от УПИ IV-100 (четири римско за имот планоснимачен номер сто) в кв.16 (шестнадесет) по ПУП- ПРЗ на с. Миролюбово, целият с площ 1146 кв.м., при граници  на целият имот: североизток- УПИ III, югоизток- улица, югозапад- УПИ V и УПИ XVII, съответстващ на ПИ с идентификатор 48409.501.100 (четири осем четири нула девет точка пет нула едно точка едно нула нула) по КККР на с. Миролюбово, с площ 1146 кв. метра, при съседи: имоти с идентификатори 48409.501.105, 48409.501.101, 48409.501.275, 48409.501.99, 48409.501.107, 48409.501.259, 48409.501.106, за които е съставен за Акт №9412/09.06.2020г за частна общинска собственост, за сумата 420 лева (четиристотин и двадесет лева), без ДДС, при равни квоти за всеки от тях.
В т.2 от цитираното решение на Общинския съвет е установена фактическа грешка при изписване на фамилното име на единия от съсобствениците, като вместо „П. А. С.“ погрешно е записано „П. А. К.“.

Ето защо се налага поправка на очевидна фактическа грешка в Решение № 25 -15/27.10.2020г. на Общински съвет-Бургас.

Предвид изложеното, на основание чл.21, ал.1, т.8 от Закона за местното самоуправление и местната администрация и чл.62, ал.2 от Административнопроцесуалния кодекс, предлагам Общински съвет-Бургас, да приеме следното 
Р Е Ш Е Н И Е :

Допуска поправка на очевидна фактическа грешка в т.2 от решение на Общински съвет-Бургас, прието по т.25 от дневния ред на проведеното на 27.10.2020 год. заседание /Протокол  №15/, както следва:

В т.2, на ред 3 (отгоре надолу) вместо: „П. А. К. с ЕГН ***“, да се изпише „П. А. С. с ЕГН ***“.


Решението остава непроменено в останалата си част.


Приложение: Решение по т.25 от дневния ред на проведеното на 27.10.2020 год. заседание /Протокол  №15/.

